Toer- en nachtsweleftigen

De toer- en nachtsweleftigen (Latynske namme: Cypselomorphae of ek wol Strisores) foarmje in noch rangleaze taksonomyske groep fan 'e klasse fan 'e fûgels (Aves), de ûnderklasse fan 'e moderne fûgels (Neornithes), de tuskenklasse fan 'e nijkakigen (Neognathae), it boppeskift fan 'e nije fûgels (Neoaves) en de rangleaze groep fan 'e hegere fûgels (Metaves).

Ta dizze groep hearden foarhinne 3 skiften fûgels, nammentlik de nachtsweleftigen (Caprimulgiformes), de dwerchnachtsweleftigen (Aegotheliformes) en de toersweleftigen (Apodiformes). De beide lêste groepen binne nauwer mei-inoar besibbe as mei de nachtsweleftigen, en binne dêrom ûnderbrocht yn in fierder rangleas tuskentakson: dat fan 'e toer- en dwerchnachtsweleftigen (Daedalornithes). Ferskate fossile taksons (fariëarjend fan it lette Paleoseen oant it iere Oligoseen) wurde ûnder foarbehâld ek yn 'e groep fan 'e toer- en nachtsweleftigen pleatst. 

Sûnt 2020 wurdt it eardere skift fan 'e nachtsweleftigen as parafyletysk en dus ûnjildich beskôge. De trije famyljes út dy groep binne dêrom ta selsstannige skiften befoardere: de reuzenachtsweleftigen (Nyctibiiformes), fetfûgels (Steatornithiformes) en kikkertbekeftigen  (Podargiformes).

Groepsopbou

 rangleas takson toer- en nachtsweleftigen (Cypselomorphae of Strisores)
 incertae sedis (fierdere ûnderferdieling ûnwis)
 skaai Eocypselus †
 skaai Paraprefica †
 skaai Hassiavis †
 skaai Protocypselomorphus †
 famylje Archaeotrogonidae †
 skift fetfûgeleftigen (Steatornithiformes), 1 famylje:
 famylje fetfûgels (Steatornithidae), 1 skaai, 1 soarte
 skift reuzenachtsweleftigen (Nyctibiiformes), 1 famylje:
 famylje reuzenachtswellen (Nyctibiidae), 1 skaai, 7 soarten
 skift kikkertbekeftigen  (Podargiformes), 1 famylje:
 famylje kikkertbekken (Podargidae), 3 skaaien, 16 soarten
 skift nachtsweleftigen (Caprimulgiformes), 1 famylje:
 famylje nachtswelfûgels (Caprimulgidae), 22 skaaien, 97 soarten, wêrûnder de deisliepers
 rangleas takson toer- en dwerchnachtsweleftigen (Daedalornithes)
 skift dwerchnachtsweleftigen (Aegotheliformes), 1 famylje:
 famylje dwerchnachtswellen (Aegothelidae), 1 skaai, 9 soarten
 skift toersweleftigen (Apodiformes), 2 famyljes:
 famylje beamgierswellen (Hemiprocnidae), 1 skaai, 4 soarten
 famylje toerswelfûgels (Apodidae), 19 skaaien, 113 soarten

Keppelings om utens
IOC World Bird List, 11.1, Updates maart 2021

Kategory:Fûgel nei taksonomy